Derby (Derbyshire)

Derby je mesto v anglickom regióne East Midlands. V roku 2007 malo cca 236 000 obyvateľov.

Bolo založené bolo v 9. storočí, po roku 1719 sa tu priemyselne vyrábal hodváb, od roku 1750 porcelán.

V meste je rozvinutý priemysel automobilový, letecký, chemický, zlievárenský, textilný a výroba porcelánu. Nachádza sa tu aj medzinárodné letisko.

História

Pôvod 
História mesta je spojená s vládou Rimanov, Sasov i Vikingov. Rímsky tábor Derventio sa pravdepodobne nachádzal u Little Chesteru, kde je teraz futbalové ihrisko. Neskôr sa stal jedným z piatich distriktov (opevnených miest) Danelawu.

Obľúbená verzia pôvodu názvu uvádza, že meno pochádza z dánskeho a keltského výrazu Djúra-bý, zaznamenaného v anglosaských prameňoch ako Deoraby (jelenia dedina). Iná verzia ale uvádza, že názov mesta je odvodený z pôvodného rímskeho pomenovania Derventio. Na niektorých starých mapách (napríklad Speedova mapa z roku 1610) je ale tiež uvádzané pomenovania Darby alebo Darbye. Derby je jedno z niekoľkých anglických miest, ktorých názov má pôvod z dôb Vikingov (ďalším je napríklad York z vikingského Jórvík). Derby nedávno oslávilo 2000. výročie založenia.

Nové archeologické objavy (2004) potvrdili, že Vikingovia a Anglosasi zrejme existovali vedľa seba, na dvoch územných jednotkách oddelených vodou. Anglosaská kronika (cca 900) uvádza, že Derby je rozdelené vodou. Tieto oblasti boli známe ako Northworthy a Deoraby a nachádzali sa na severnej časti Derby.

Stredovek 
V čase občianskej vojny bolo mesto obsadené parlamentnými silami, vedenými sirom Johnom Gelly, ktorý bol menovaný guvernérom Derby roku 1643. Tieto jednotky sa zúčastnili obrany Nottinghamu, obsadenia Lichfieldu, bitky pri Hopton Heath a mnohých iných vojnových stretov v Nottinghame, Staffordshire a Cheshire a rovnako tak i obrany Derby proti útoku kráľovskej armády.

Princ Karol Eduard Stuart sa utáboril v Derby 4. decembra 1745 na svojej ceste na juh k prevzatiu anglického trónu. Princ navštívil krčmu George Inn, kde mal svoj hlavný stan vojvoda z Devonshire, a požadoval úhradu nákladov za svojich 9000 vojakov. Ubytoval sa v Exeter House kde zvolával vojnovú radu. Replika miestnosti ozdobenej pôvodným obložením z Exeter House je inštalovaná v Múzeu mesta Derby. Každý rok na začiatku decembra organizuje spoločnosť Charles Edward Stuart Society víkend kulminujúci sprievodom cez centrum mesta a rekonštrukciou bitky pri Cathedral Green.

Priemyselná revolúcia 
Derby a Derbyshire boli jedným z centier priemyselnej revolúcie. V roku 1717 bolo Derby miestom výstavby prvej vodou poháňanej továrne na výrobu hodvábu v Británii. Autormi stavby boli John Lombe a George Sorocold potom, čo Lombe, ako sa všeobecne predpokladá, ukradol tajomstvo výroby hodvábu v Piemonte.

Roku 1759 si Jedediah Strutt patentoval a postavil prípravok nazývaný Derby Rib, ktorý spôsobil revolúciu vo výrobe pančúch. Táto pomôcka bola využitá v pletacím stroji na výrobu rebrovaných pančúch.

Roku 1771 Richard Arkwright, Samuel Need a Jedediah Strutt postavili prvú vodou poháňanú práčovňu v Cromfordu v Derbyshire a využili tak formu energie, ktorá bola katalyzátorom priemyselnej revolúcie.

Na začiatku ďalšieho storočia sa Derby stalo významným centrom strojárstva a niektoré továrne ako napríklad James Fox exportovali strojné súčasti aj do Ruska. Roku 1840 v Derby začala pôsobiť spoločnosť North Midland Railway a potom čo sa spojila s Midland Counties Railway a Birmingham and Derby Junction Railway do Midland Railway sa Derby stalo sídlom jej centrály.

Derby bolo jedným z distriktov, ktorých sa dotkla administratívna reforma z roku 1835 a roku 1888 sa stalo mestom nezávislým od grófstva. Roku 1877 sa súčasťou mesta stali Little Chester a Litchurch a roku 1890 New Normanton a Rowditch. Roku 1968 na odporúčanie miestnej hraničnej komisie boli do Derby začlenené vidiecke obvody Belper, Repton a Juhovýchodný Derbyshire. Táto expanzia významne zvýšila počet obyvateľov z pôvodného počtu 132 408 v roku 1961 na 219 578 v roku 1971.

Nedávna história 
Roku 1977 bol Derby udelený kráľovnou Alžbetou II., pri príležitosti 25. výročia nástupu na trón, štatút mesta. Predtým bolo Derby jedným z mála miest Anglicka, ktoré nemalo štatút mesta, hoci sa v ňom nachádzela katedrála.

Derby hralo špecifickú úlohu v dejinách robotníckeho hnutia – bolo jedným z dvoch miest, kde zvíťazila vo všeobecných voľbách roku 1900 nedávno vytvorená strana zastupujúca robotníkov (Labour representation Committee).

Derby sa tiež stalo dôležitým kultúrnym centrom hluchých. Mnoho takto postihnutých ľudí sa presťahovalo do Derby z dôvodu početnej komunity používajúce znakovú reč. Odhaduje sa, že percento týchto ľudí je v Derby asi trojnásobnej oproti národnému priemeru a že len v Londýne žije viac ohluchlých ľudí. Škola Royal School for the Deaf na Ashbourne Road poskytuje výučbu v posunkovej reči a angličtine.

Ekonomika 
Dva najväčšie zamestnávatelia v Derby - Rolls Royce a Toyota, sú predstavitelia strojárenského odvetvia. Svoju národnú centrálu má v Derby aj internetová a telefónna banka Egg. Ďalšími spoločnosťami sú Bombardier (výrobca vlakových súprav a lietadiel), Alstom produkujúce výmenníky tepla.

Derby bolo po roky aj významným železničným centrom, kde sídlila centrála Midland Railway a železničné dielne a vývojové stredisko British Rail. Aj keď sa už význam Derby v železničnom odbore znížil, stále tu existuje výroba vlakových súprav, niektoré železničné spoločnosti tu majú svoje dielne a železničná stanice Derby si stále udržuje strategický význam v rámci železničnej siete.

Pozri aj 
 A Prospect of Derby

Iné projekty

Zdroj 

 
East Midlands